CELEX: 32021R1961
Language: et
Date: 2021-08-05 00:00:00
Title: Komisjoni delegeeritud määrus (EL) 2021/1961, 5. august 2021, millega muudetakse Euroopa Parlamendi ja nõukogu määruse (EL) 2019/631 I lisa, et võtta arvesse 2017., 2018. ja 2019. aastal registreeritud uute sõiduautode massi muutumist (EMPs kohaldatav tekst)

12.11.2021   
               
               
                  ET
               
               
                  Euroopa Liidu Teataja
               
               
                  L 400/14
               
            
         KOMISJONI DELEGEERITUD MÄÄRUS (EL) 2021/1961,
         5. august 2021,
         millega muudetakse Euroopa Parlamendi ja nõukogu määruse (EL) 2019/631 I lisa, et võtta arvesse 2017., 2018. ja 2019. aastal registreeritud uute sõiduautode massi muutumist
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. aprilli 2019. aasta määrust (EL) 2019/631, millega kehtestatakse uute sõiduautode ja uute väikeste tarbesõidukite CO2-heite normid ning millega tunnistatakse kehtetuks määrused (EÜ) nr 443/2009 ja (EL) nr 510/2011, (1) eriti selle artikli 14 lõiget 2,
         ning arvestades järgmist:
         
                     (1)
                  
                  
                     Artikli 14 lõike 1 punktis a osutatud M0 väärtus aastateks 2022, 2023 ja 2024 tuleks kehtestada kõikide 2017., 2018. ja 2019. aastal liidus registreeritud uute töökorras sõiduautode keskmise massi alusel.
                  
               
                     (2)
                  
                  
                     Lähtuvalt komisjoni rakendusotsustes (EL) 2019/582, (2) (EL) 2020/1035 (3) ja (EL) 2021/973 (4) esitatud väärtustest, mida on kaalutud vastavalt uute registreerimiste arvule igal asjaomasel aastal, oli kalendriaastatel 2017, 2018 ja 2019 registreeritud uute töökorras sõiduautode keskmine mass 1 398,50 kg.
                  
               
                     (3)
                  
                  
                     Sellest tulenevalt tuleks kalendriaastateks 2022, 2023 ja 2024 kehtestatavad eriheite sihttasemed uute sõiduautode tootjate jaoks arvutada vastavalt määruse (EL) 2019/631 I lisa A osa punktis 4 esitatud valemile ning kasutada seejuures M0 väärtust 1 398,50 kg.
                  
               
                     (4)
                  
                  
                     Määrust (EL) 2019/631 tuleks seepärast vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2019/631 I lisa A osa punktis 4 asendatakse kanne M0 kohta järgmisega:
            
               „M0 on 2021. aastal 1 379,88 kg ning 2022., 2023. ja 2024. aastal 1 398,50 kg;“.
            
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. august 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 111, 25.4.2019, lk 13.
         
            (2)  Komisjoni 3. aprilli 2019. aasta rakendusotsus (EL) 2019/582, millega kinnitatakse vastavalt Euroopa Parlamendi ja nõukogu määrusele (EL) nr 510/2011 uute väikeste tarbesõidukite tootjakohase keskmise CO2-eriheite ja eriheite sihttaseme esialgsed arvutused 2017. kalendriaasta kohta ning Volkswageni heiteühenduse ja selle liikmete puhul 2014., 2015. ja 2016. kalendriaasta kohta või muudetakse neid (ELT L 100, 11.4.2019, lk 47).
         
            (3)  Komisjoni 3. juuni 2020. aasta rakendusotsus (EL) 2020/1035, millega kinnitatakse vastavalt Euroopa Parlamendi ja nõukogu määrusele (EL) 2019/631 sõiduautode ja väikeste tarbesõidukite tootjakohase keskmise CO2 eriheite ja eriheite sihttaseme esialgsed arvutused 2018. kalendriaasta kohta või muudetakse neid (ELT L 227, 16.7.2020, lk 37).
         
            (4)  Komisjoni 1. juuni 2021. aasta rakendusotsus (EL) 2021/973, millega kinnitatakse vastavalt Euroopa Parlamendi ja nõukogu määrusele (EL) 2019/631 sõiduautode ja väikeste tarbesõidukite tootjakohase keskmise CO2 eriheite ja eriheite sihttaseme esialgsed arvutused 2019. kalendriaasta kohta ning sõiduautode tootja Dr. Ing. h.c. F. Porsche AG ning Volkswageni heiteühenduse puhul 2014.–2018. kalendriaasta kohta või muudetakse neid (ELT L 215, 17.6.2021, lk 1).